ಮೂತ್ರಪಿಂಡದಲ್ಲಿನ ಕಲ್ಲು ಕರಗಿಸಲು ಈ ಔಷಧಿ ಟ್ರೈ ಮಾಡಿ ಪಾಳುಬಿದ್ದ ಜಮೀನುಗಳಲ್ಲಿ, ಬರಡುಭೂಮಿ, ಹುಲ್ಲುಗಾವಲು, ತೋಟ ಹೊಲಗಳ ಬದುಗಳಲ್ಲಿ, ರಸ್ತೆಗಳ ಪಕ್ಕ, ತಿಪ್ಪೆಗುಂಡಿಗಳ ಪಕ್ಕ, ನೀರು ಕಾಲುವೆಗಳ ಪಕ್ಕ 25 ಅಡಿ ಎತ್ತರ ಬೆಳೆಯುವ ಸಸ್ಯ ಸಹದೇವಿ. ವಾರ್ಷಿಕ ಸಸ್ಯವಾಗಿರುವ ಇದು ಮಳೆಗಾಲದಲ್ಲಿ ಮಾತ್ರ ಕಾಣಿಸುತ್ತೆ. ಭಾರತೀಯ ಸಂಪ್ರದಾಯಗಳಲ್ಲಿ ಸಹದೇವಿ ಗಿಡವನ್ನು ಪೂಜನೀಯ ಭಾವದಿಂದ ಕಾಣುತ್ತಾರೆ. ಯಂತ್ರ ಮಂತ್ರ ತಂತ್ರ ವಿದ್ಯೆಗಳಲ್ಲಿ, ಇದನ್ನು ಬಹು ಶಕ್ತಿಶಾಲಿ ಮೂಲಿಕೆಯೆಂದು ಭಾವಿಸಿ ಬಳಸುತ್ತಾರೆ. ಅದರಲ್ಲೂ ಧನಾಕರ್ಷಣೆ, ವಶೀಕರಣ ವಿದ್ಯೆಗಳಲ್ಲಿ ತಾಂತ್ರಿಕರು ವಿಶೇಷವಾಗಿ ಬಳಸುತ್ತಾರೆ. ಸಹದೇವಿ ಗಿಡವನ್ನು ಸಮೂಲ ಸಹಿತ ತಂದು, ಒಂದು ಮಡಿಕೆಯಲ್ಲಿ ಹಾಕಿ, ನೀರು 200ml, ಕಾಳುಮೆಣಸು 56 ಚಿಟಿಕೆ ಅರಸಿಣ, ಒಂದೆರಡು ಕಲ್ಲುಪ್ಪು ಹಾಕಿ ಒಲೆಯಮೇಲಿಟ್ಟು, ಚೆನ್ನಾಗಿ ಕುದಿಸಿ, 100ml ಆದಾಗ ಕೆಳಗಿಳಿಸಿ, ಸೋಸಿಕೊಂಡು, ಜೇನುತುಪ್ಪ ಅಥವಾ ಕಲ್ಲುಸಕ್ಕರೆ ಬೆರಸಿ ಬೆಳಿಗ್ಗೆ ಸಂಜೆ, 50ml ನಂತೆ ಕುಡಿದರೆ, ಜ್ವರ, ಶೀತಜ್ವರ, ನೆಗಡಿ, ಕಫ, ಕೆಮ್ಮು ನಿವಾರಣೆಯಾಗುತ್ತೆ. ದೇಹದಲ್ಲಿ ರಕ್ತಶುದ್ಧಿಯಾಗಿ, ರೋಗನಿರೋಧಕ ಶಕ್ತಿ ಹೆಚ್ಚುತ್ತೆ. ನಿದ್ರಾಹೀನತೆ ಸಮಸ್ಯೆ ಇರುವವರು, ಬೇರಿನ ಗಂಧ ತೇಯ್ದು, ಹಣೆ, ತಲೆಗೆ ಲೇಪನ ಮಾಡಿಕೊಂಡರೆ, ನಿದ್ರಾಹೀನತೆ ದೂರವಾಗಿ ಸುಖ ನಿದ್ರೆ ಬರುತ್ತೆ. ಇದರ ಎಲೆಗಳನ್ನು, ಅರಸಿಣ, ಕಲ್ಲುಪ್ಪಿನೊಂದಿಗೆ ಅರೆದು, ಹುಣ್ಣು, ಗಾಯ, ನವೆ, ಗಜ್ಜಿ, ಹುಳುಕಡ್ಡಿ, ದದ್ದು, ಇಸುಬಿನ ಮೇಲೆ ಲೇಪಿಸಿದರೆ ಬೇಗನೆ ವಾಸಿಯಾಗುತ್ತೆ. ಸಹದೇವಿ ಗಿಡದ ಸ್ವರಸ, ದಿನವು ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ 30ml ನಂತೆ ಸೇವಿಸುತ್ತಾ ಬಂದರೆ, ದೇಹದಲ್ಲಿರುವ ವಿಷಯುಕ್ತ ಕಲ್ಮಶಗಳು ಮಲ ಮೂತ್ರದಲ್ಲಿ ಹೊರಬರುತ್ತೆ. ಸ್ವರಸ ಮತ್ತು ಕಾಳುಮೆಣಸಿನ ಚೂರ್ಣ ಅಥವಾ ಕಷಾಯವನ್ನು, ದಿನವು ಸೇವಿಸುತ್ತಾ ಬಂದರೆ, ಮೂತ್ರಪಿಂಡದಲ್ಲಿ ಕಲ್ಲು ಕರಗಿ, ಮೂತ್ರದಲ್ಲಿ ಹೊರಬರುತ್ತೆ, ಮೂತ್ರನಾಳ, ಮೂತ್ರಕೋಶದ ಸೊಂಕು ನಿವಾರಣೆಯಾಗುತ್ತೆ. ಮಲಬದ್ಧತೆ ದೂರವಾಗುತ್ತೆ. ದೇಹ ತಂಪಾಗುತ್ತೆ. ಮೂತ್ರಪಿಂಡದ ಕಲ್ಲು ಕರಗಿಸಲು ಇದು ದಿವೌಷಧಿ. ಪಾರ್ಥಸಾರಥಿ ಕ್ಷತ್ರಿಯ